මහනුවර සිට ත්‍රිකුනාමලය දක්වා ධාවනය වූ  පුද්ගලික බස් රථයක ගමන්ගත් චීන ජාතික තරුණියකට නාඋල ප්‍රදේශයේදි අතවර කලැයි සැක පිට අත්  අඩංගුවට ගත් පුද්ගලික බස් රථයක කොන්දොස්තර වරයෙකු 09 දින අධිකරණයට ඉදිරපත් කළවිට නාඋල ප්‍රධාන මහේස්ත්‍රාත් මංජුල තිලකරත්න මහතා රුපියල් හත් දහස් පන්සීයක දඩයක් හා රුපියල් ලක්ෂයක ශරිර ඇප මත මුදා හැරියේය.බස් රථයේ ගමන්ගත් චීන ජාතික තරුණිය හා ඇයගේ යෙහෙලියක සමග නාඋල හුංගන්වෙල ප්‍රදේශයේදි අවශ්‍යතාවයක් සඳහා බස් රථය නවතන ලෙස කළ ඉල්ලිමකට අනුව රථය යාබද වෙළදසැලක් අසල නවතා එම රථයේ කොන්දොස්තර වරයා විසින් වෙළදසැලේ වු වැසිකිලියට තරුණිය කැදවාගෙන ගොස් ඇයට යම් කිසි අතවරයක් කිරිමට තැත්කර ඇති බවට එම තරුණිය මහනුවර සංචාරක පොලිසියට පැමිණ පැමිණිලි කර ඇතැයි පොලිසිය අධිකරනයේදි කියා සිටියාය.මහේස්ත්‍රාත් වරයා පැමිනිල්ල විභාග කොට පසුව යලි වැඩ බලන මහේත්‍රාත් ඉන්දික සෙනවිරත්න මහතා ඉදිරියේ හදුනාගැණිමේ පෙරෙට්ටුක් පැවැත්වු අතර එහිදි චීන ජාතික තරුණිය සැකකරු හදුනා ගැණිමෙන් අනතුරුව ඉහත දඩ හා ඇප නියම කෙරිනි.